Ir-Regolament tal-Kummissjoni (KE) Nru 2198/2003
tas-16 ta’ Diċembru 2003
li jemenda r-Regolament (KE) Nru 464/1999 li jistabbilixxi regoli dettaljati għall-applikazzjoni tar-Regolament tal-Kunsill (KE) Numru 2201/96 dwar arranġamenti ta’ għajnuna għall-pruna
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KE) Numru 2201/96 tat-28 ta’ Ottubru 1996 dwar l-organizzazzjoni komuni tas-suq ta’ prodotti proċessati mill-frott u l-ħaxix [1] kif emendat l-aħħar permezz tar-Regolament tal-Kunsill (KE) Numru 453/2002 [2] u b’mod partikolari l-Artikolu 6c(7) tiegħu,
billi:
(1) Ir-Regolament tal-Kunsill (KE) Nru 464/1999 [3] jistabbilixxi regoli dettaljati għall-applikazzjoni tar-Regolament (KE) Numru 2201/96 fir-rigward ta’ arranġamenti ta’ għajununa għall-pruna.
(2) Biex wieħed jagħmel is-sistema ta’ prezz minimu aktar rigoruża, għandu jkun speċifikat li l-kontenut ta’ skart m’għandux jitqies meta jiġI kkalkulat il-prezz li għandhom iħallsu dawk li jipproċessaw..
(3) Il-mekkaniżmi ta’ kontroll għall-produzzjoni tal-pruna għandhom jitjiebu billi jiġu ċċarati r-regolu għall-kontrolli tal-materja prima mill-Istati Membri.
(4) Regolament (KE) No 464/1999 għandu għalhekk ikun emendat.
(5) Il-miżuri previsti f’dan ir-Regolament jaqblu ma’ l-opinjoni tal-Kumitat ta’ Ġestjoni għall-Prodotti Proċessati minn Frott u Ħaxix,
ADOTTAT DAN IR-REGOLAMENT:
Artikolu 1
Ir-Regolament (KE) Nru 464/1999 huwa hawnhekk emendat kif ġej:
1. L-Artikolu 2 jiġi mibdul b’dan li ġej:
"L- Artikolu 2
Biex tikkwalifika għall-ħlas ta’ għajnuna li hemm riferenza għalih fl-Artikolu 6a tar-Regolament (KE) Numru 2201/96, il-pruna jrid ikollha l-karatteristiċI stabbiliti f’L-Anness I (B) u kienu miksuba minn għanbaqar mnixxfa li jkollhom il-karatteristiċi stabbiliti f’L-Anness I (A) li għalihom tħallas prezz minumu sħiħ fuq il-bażi ta’ kwantitajiet miksuba b’xejn mill-iskart."
2. L-Artikolu 6 jiġi mibdul b’dan li ġej:
"L- Artikolu 6
L-Istati Membri għandhom jieħdu l-passi meħtieġa biex ikunu sodisfatti, partikolarment billi jiċċekkjaw ir-rekords dwar l-istokk, li l-kwantitajiet globali mqiegħda fis-suq jew miżmum bħala stokk minn kull min jipproċessa, jaqblu mal-kwantitajiet li għalihom tħallset l-għajnuna."
3. Punt 3 tat-Taqsima I ta’ l-Anness I(B) huwa mibdul b’dan li ġej:
"3. L-ammonti tal-pruna għandhom jiġu ċċekkjati minn min jipproċessa meta jaslu fil-post tiegħu, fil-preżenza ta’ rappreżentant ta’ l-organizzazzjoni tal-produtturi, u għandhom ikunu gradadi skond il-qies sakemm ma jkunux maħsuba għall-użu industrijali."
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u jkun japplika direttament fl-Istati Membri kollha.
Magħmul fi Brussel, fis-16 ta’ Diċembru 2003.